Na temelju članka 10. stavka 3., a u svezi sa člankom 5. stavak 2. i člankom 7. stavak 1. Zakona o financiranju političkih aktivnosti, izborne promidžbe i referenduma („Narodne novine“ broj 29/19 i 98/19) ) i članka 32. Statuta Općine Sveti Filip i Jakov („Službeni glasnik Općine Sveti Filip i Jakov“ broj 02/14,. – pročišćeni tekst, 6/14, 1/18, 1/20 i 2/21, 16/24), Općinsko vijeće Općine Sveti Filip i Jakov, na svojoj ---. sjednici održanoj dana -- prosinca 2024. godine donijelo je

**O D L U K U**

**O RASPOREĐIVANJU SREDSTAVA IZ PRORAČUNA OPĆINE SVETI FILIP I JAKOV ZA REDOVITO GODIŠNJE FINANCIRANJE POLITIČKIH AKTIVNOSTI STRANAKA U 2025. GODINI**

**Članak 1.**

Ovom Odlukom raspoređuju se sredstva za financiranje političkih stranaka zastupljenih u Općinskom vijeću Općine Sveti Filip i Jakov (u daljnjem tekstu: Općinsko vijeće) za razdoblje od 01.01.2025. do 31.12.2025.

**Članak 2.**

U Proračunu Općine Sveti Filip i Jakov za 2025. godinu osigurana su sredstva za redovito godišnje financiranje političkih stranaka koje imaju vijećnike u Općinskom vijeću Općine Sveti Filip i Jakov u iznosu od 3.450,79 eura.

**Članak 3.**

Svakoj pojedinoj političkoj stranci pripadaju sredstva razmjerno broju njezinih članova u Općinskom vijeću u trenutku konstituiranja Općinskog vijeća Općine Sveti Filip i Jakov. Za svakog vijećnika utvrđuje se jednak iznos sredstava od 265.45 eura

**Članak 4.**

Planirana sredstva za redovito godišnje financiranje političkih stranaka u Proračunu Općine Sveti Filip i Jakov za 2025. godinu u iznosu od 3.450,79 eura i to kako slijedi:

1. Hrvatska demokratska zajednica (HDZ) 2.654,46 eura – za 4 člana i 6 članica

2. Hrvatska stranka prava (HSP) 796,34 eura za 2 člana i 1 članicu.

**Članak 5.**

Sredstva utvrđena u članku 5. ove Odluka, doznačuju se na žiro račun političke stranke najkasnije do 31. prosinca tekuće godine.

**Članak 6.**

Ukoliko pojedini član/ica Općinskog vijeća tijekom 2025. godine napusti političku stranku ili promijeni članstvo u političkoj stranci sa čije je kandidatske liste izabran, financijska sredstva iz članka 4. ove Odluke ostaju u političkoj stranci sa čije je liste izabran.

**Članak 7.**

U slučaju udruživanja dviju ili više političkih stranaka, financijska sredstva koja se raspoređuju sukladno članku 2. ove Odluke, pripadaju političkoj stranci koja je pravni slijednik političkih stranaka koje su udruživanjem prestale postojati.

**Članak 8.**

Ova Odluka stupa na snagu osmog dana od dana objave u Službenom glasniku Općine Sveti Filip i Jakov.

**KLASA: 006-01/24-----**

**URBROJ: 2198-19-03-01/04-24---**

**Sveti Filip i Jakov, .. prosinca 2024. godine**

**OPĆINSKO VIJEĆE OPĆINE SVETI FILIP I JAKOV**

Predsjednik Općinskog vijeća Igor Pedisić

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**